KULTer.hu – SzólóDuó 2019
KULTer.hu - SzólóDuó 2019
event-template-default,single,single-event,postid-106748,ajax_updown_fade,page_not_loaded
SzólóDuó 2019
2019. jan. 9. - 00:00
MU Színház, Kőrösy József utca 17.
Idén kettős jubileumot ünnepel a fesztivál, a SzólóDuó immáron a huszadik, míg a fesztivál kísérőprogramja, az Ork_Kota_Platform-Egy percesek (tánc)filmre a tizedik évadjába lép. A SzólóDuó Fesztivál célja, hogy a szárnyaikat bontogató és tapasztalt alkotókat, táncosokat egyaránt bátorítsa, hogy legújabb alkotásaikat megismertesse a nagyközönséggel. Az idei fesztivált négy jelölőkör előzte meg Németországban, Lengyelországban és Magyarországon, a további pályázók pedig videón keresztül adhatták be jelentkezésüket.
Az a 22 a résztvevő, akik a jelölőkörökön nyújtott teljesítményük alapján továbbjutottak a versenyprogramba, személyes szakmai visszajelzést kapnak a zsűritől, ezzel segítve önálló alkotói fejlődésüket. A legjobb produkciók a szakmai zsűri döntése és a közönség szavazatai alapján nyerik el a díjakat. A versenyprogram legjobbjait a SzólóDuó 2019 Gálaesten – 2019. január 12-én láthatja a közönség. A versenyprogram 2019. január 10-11. között kerül megrendezésre a MU Színházban, ahol a továbbjutott versenyzők mutatják be munkáikat.
A gálaesten ismét láthatók lesznek az idei év legjobb produkció, emellett a Magyar Mozdulatművészeti Társulat részleteket ad elő a 7 Fő Bűn című előadásából, a fesztivál vendégelőadója lesz továbbá Anna Piotrowska, Egyed Bea, és Feledi János. A 20. jubileumi SzólóDuó Fesztivált az alapító, tragikus hirtelenséggel elhunyt Fenyves Márk emlékének szentelik a szervezők. A fesztivál minden napján bemutatásra kerül egy-egy koreográfia, melyet a sztárvendégek a mozdulatművész munkásságából inspirálódva, rá emlékezve készítettek.
A fesztivál ideje alatt a korábbról jól ismert kísérőprogramok is megrendezésre kerülnek. Helyszíneinken a 10. jubileumi Ork_Kota_Platform 2019 (Kontakt Táncért Alapítvány és az Orkesztika alapítvány évek óta futó pályázati kezdeményezése) keretében egyperces táncfilmeket láthatnak a vendégek. A kísérőprogramok részét képzik azok a nyitott, szakmai beszélgetések is, melyeken az alkotók visszajelzést kaphatnak a szakma jeles képviselőitől és a közönségtől egyaránt.
Délelőttönként az Orkesztika Alapítvány – MOHA- Mozdulatművészek Házában szakmai workshop keretében, Anna Piotrowska kurzusára várják a szervezők a profi és kezdő táncosokat.